НА ВНИМАНИЕТО НА ЗЕМЕДЕЛСКИТЕ СТОПАНИ СОБСТВЕНИЦИ ИЛИ ПОЛЗВАТЕЛИ НА ЖИВОТНОВЪДНИ ОБЕКТИ С ПАСИЩНИ СЕЛСКОСТОПАНСКИ ЖИВОТНИ, РЕГИСТРИРАНИ В ИНТЕГРИРАНАТА ИНФОРМАЦИОННА СИСТЕМА НА БАБХ

За участие в разпределението на пасища, мери и ливади от държавния и общинския поземлен фонд за календарната 2027 г. ползвателите на животновъдни обекти, които отглеждат пасищни селскостопански животни, регистрирани в Интегрираната информационна система на БАБХ, подават заявление и декларация по образец до общинската служба по земеделие по местонахождението на животновъдния обект в срок до 10.03.2026 г.
Списъкът с допуснати до разпределение се обявява и публикува в областната дирекция „Земеделие“, общините, общинските служби по земеделие и кметствата и на интернет страницата на областната дирекция "Земеделие" и на общината в срок до 30 март.
Списъците със свободните пасища, мери и ливади от държавния и общинския поземлен фонд се обявяват и публикуват в областната дирекция "Земеделие", общинските служби по земеделие, общините и кметствата и на интернет страницата на областната дирекция "Земеделие" и на общината в срок до 1 март.

Изброените документи ще бъдат оповестени и на информационните табла на дирекцията и общинските служби по земеделие.

